CELEX: 62015TB0729
Language: et
Date: 2016-07-20 00:00:00
Title: Kohtuasi T-729/15 R: Üldkohtu presidendi 20. juuli 2016. aasta määrus – MSD Animal Health Innovation ja Intervet international versus EMA (Ajutiste meetmete kohaldamine — Juurdepääs dokumentidele — Määrus (EÜ) nr 1049/2001 — Euroopa Ravimiametis hoitavad ravimi müügiloa taotluse raames ettevõtja esitatud informatsiooni sisaldavad dokumendid — Otsus lubada kolmandal isikul dokumentidega tutvuda — Kohaldamise peatamise taotlus — Kiireloomulisus — Fumus boni iuris — Huvide kaalumine)

12.9.2016   
            
            
               ET
            
            
               Euroopa Liidu Teataja
            
            
               C 335/48
            
         Üldkohtu presidendi 20. juuli 2016. aasta määrus – MSD Animal Health Innovation ja Intervet international versus EMA
   (Kohtuasi T-729/15 R)
   ((Ajutiste meetmete kohaldamine - Juurdepääs dokumentidele - Määrus (EÜ) nr 1049/2001 - Euroopa Ravimiametis hoitavad ravimi müügiloa taotluse raames ettevõtja esitatud informatsiooni sisaldavad dokumendid - Otsus lubada kolmandal isikul dokumentidega tutvuda - Kohaldamise peatamise taotlus - Kiireloomulisus - Fumus boni iuris - Huvide kaalumine))
   (2016/C 335/63)
   Kohtumenetluse keel: inglise
   
      Pooled
   
   
      Hagejad: MSD Animal Health Innovation GmbH (Schwabenheim, Saksamaa) ja Intervet international BV (Boxmeer, Madalmaad) (esindajad: advokaat P. Bogaert, solicitor B. Kelly ja solicitor H. Billson, J. Stratford, QC, ja barrister C. Thomas)
   
      Kostja: Euroopa Ravimiamet (esindajad: T. Jabłoński, N. Rampal Olmedo, A. Spina, A. Rusanov ja S. Marino)
   
      Ese
   
   ELTL artiklitel 278 ja 279 põhinev nõue, millega palutakse sisuliselt peatada EMA 25. novembri 2015. aasta otsuse EMA/785809/2015 kohaldamine, millega lubatakse Euroopa Parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331) alusel kolmandal isikul tutvuda teatavate dokumentidega, mis sisaldavad veterinaarravimi Bravecto müügiloa taotluse raames esitatud teavet.
   
      Resolutsioon
   
   
               1.
            
            
               Peatada Euroopa Ravimiameti (EMA) 25. novembri 2015. aasta otsuse EMA/785809/2015 kohaldamine, millega lubatakse Euroopa Parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele alusel kolmandal isikul tutvuda toksikoloogiliste uuringute aruannetega C 45151/28-päevane (6-tunnine pooloklusiivne) nahakaudse toksilisuse uuring Wistar rottidel, C 45162/28-päevane suukaudne (sundtoitmine) toksilisuse uuring Wistar rottidel ning C 88913/28-päevane (6-tunnine pooloklusiivne) nahakaudse toksilisuse uuring Wistar rottidel.
            
         
               2.
            
            
               Kohustada EMA-d punktis 1 nimetatud aruandeid mitte avalikustama.
            
         
               3.
            
            
               Otsustada kohtukulude kandmine edaspidi.